ເມືອງຫຼວງພະບາງ

ເມືອງຫຼວງພະບາງ ແມ່ນເມືອງເອກຂອງແຂວງຫຼວງພະບາງ, ຕັ້ງຢູ່ທາງພາກເໜືອຂອງລາວ. ເປັນເມືອງທີ່ເກົ່າແກ່ ແລະ ມີຄວາມສຳຄັນທາງດ້ານປະຫວັດສາດ, ວັດທະນະທຳ, ແລະ ສິລະປະຂອງປະເທດລາວ. ຫຼວງພະບາງເຄີຍເປັນນະຄອນຫຼວງຂອງອານາຈັກລ້ານຊ້າງ ໃນສະຕະວັດທີ XIV ເຊິ່ງເປັນຍຸກທີ່ລາວມີຄວາມຈະເລີນຮຸ່ງເຮືອງທາງດ້ານວັດທະນະທຳ ແລະ ການເມືອງ. ເມືອງນີ້ຍັງເປັນສູນກາງທາງດ້ານສາສະໜາ ແລະ ການສຶກສາມາແຕ່ດົນນານ.https://tourismluangprabang.gov.la/about-lpb

ໃນປີ 1995, ຫຼວງພະບາງໄດ້ຮັບການຍອມຮັບເປັນເມືອງມໍລະດົກໂລກຈາກອົງການອຸຍແນສໂກ ເນື່ອງຈາກມີຄຸນຄ່າທາງດ້ານວັດທະນະທຳ ແລະ ປະຫວັດສາດທີ່ເປັນເອກະລັກ. https://whc.unesco.org/pg.cfm?cid=31&id_site=479

ສະຖາປັດຕະຍະກຳຂອງຫຼວງພະບາງແມ່ນການປະສົມປະສານລະຫວ່າງສະຖາປັດຕະຍະກຳລາວດັ້ງເດີມ ແລະ ແບບອານານິຄົມຂອງຝຣັ່ງໃນສັດຕະວັດທີ XIX ແລະ XX. ນອກຈາກນີ້, ຫຼວງພະບາງຍັງມີວັດຫຼາຍແຫ່ງທີ່ສະແດງໃຫ້ເຫັນຄວາມອັດສະຈັນຂອງສິລະປະການກໍ່ສ້າງ ແລະ ຄວາມເຊື່ອຖືທາງສາສະໜາ.

ປັດຈຸບັນ, ຫຼວງພະບາງເປັນເມືອງທ່ອງທ່ຽວທີ່ມີຊື່ສຽງຂອງລາວ ແລະ ໂລກ. ມີສະຖານທີ່ທ່ອງທ່ຽວທີ່ສວຍງາມ ແລະ ມີຄວາມໝາຍທາງປະຫວັດສາດ ເຊັ່ນ:https://wikitravel.org/en/Luang_Prabang

    ພະທາດພູສີ: ສະຖານທີ່ສຳຄັນທາງສາສະໜາ ຕັ້ງຢູ່ເທິງພູເປັນຈຸດຊົມວິວເມືອງທີ່ສວຍງາມ.
    ວັດຊຽງທອງ: ວັດທີ່ມີຄວາມສຳຄັນທາງປະຫວັດສາດ ແລະ ສິລະປະການກໍ່ສ້າງ.
    ນໍ້າຕົກຕາດກວາງຊີ: ທຳມະຊາດທີ່ສວຍງາມ ແລະ ເປັນທີ່ນິຍົມຂອງນັກທ່ອງທ່ຽວ.
    ຕະຫຼາດກາງຄືນ: ສະຖານທີ່ຊື້ຂາຍສິນຄ້າພື້ນເມືອງ ແລະ ຫັດຖະກຳຂອງຊາວຫຼວງພະບາງ.

ນອກຈາກນີ້, ຫຼວງພະບາງຍັງມີງານບຸນປະເພນີທີ່ສຳຄັນ ເຊັ່ນ:

    ບຸນປີໃໝ່ລາວ (ບຸນສັງຂານ): ງານບຸນທີ່ມີຄວາມສະຫງ່າງາມ ແລະ ຄວາມສຳຄັນທາງວັດທະນະທຳ.
    ບຸນເຮືອໄຟ: ງານບຸນທີ່ສະແດງໃຫ້ເຫັນຄວາມເຊື່ອຖື ແລະ ຄວາມສວຍງາມຂອງວັດທະນະທຳລາວ.

ຫຼວງພະບາງຈຶ່ງເປັນເມືອງທີ່ມີຄວາມອຸດົມສົມບູນທາງດ້ານວັດທະນະທຳ, ປະຫວັດສາດ, ແລະ ທຳມະຊາດ ທີ່ດຶງດູດນັກທ່ອງທ່ຽວຈາກທົ່ວໂລກໃຫ້ເດີນທາງມາຢ້ຽມຢາມຢ່າງບໍ່ຢຸດຢັ້ງ.

 ອ້າງອິງ 

ໝວດ:ປະເທດລາວ